
PASCO 


MISA AURORA UN TRADICION CU TA UNI 
NOS CU E DIA GRANDI DI NOS HESUS 


CONSEHO NA CASACION TA: 


PERMITI MATRIMONIO DI MESUN 
SEXO NA ARUBA PASOBRA AWO 
TA VIOLA CONSTITUCION 


AMBIENTE 
NOSTALGICO DEN 
CAYA BETICO CROES 


CELEBRACION DI PASCO: 


LAGA NOS RECORDA 
NACEMENTO DI HESUCRISTO 

F 
or di chikito nos a cera conoci cu e temporada special di 
Pasco di Nacemento di yiu di Dios, esta Hesus y pa nuebe 
dia largo miles di creyente, pa medio di e ceremonia aki, den 
un forma unico pa cada individuo, nos kier ta particip’e di e 
momento sagrado aki. 
Ta un periodo caminda nos ta topa den Misanan rond di e 
isla, sintiendo trankilidad den oranan tempran di un mainta 
nobo, implorando na Dios pa su bendicion y proteccion den 
loke mayoria ta considera e Siman Santo. 


Siglonan a pasa, añanan a pasa bay den nos bida pero nifi- 
cacion di palabranan di Bijbel, nunca a cambia ya cu e Yiu 
di Dios, ta bolbe nace pa miyones rond mundo, gran parti 
implorando cu su nacemento den nos curason, lo nifica alivio 
pa nos problemanan, un guia positivo pa su luz sagrando y 
pa nos haya e paz di Señor cu nos tur ta busca na cierto 
momento den nos bida. 
Santo Sacrificionan di Misa den e temporada di Aurora, no 
a cambia mucho pa no bisa nada ya cu na momento cu nos 
tin fe den Señor, nos ta sinti cu nos tambe tabata den e cero 
scur na momento cu Hesus su nacemento a ser anuncia pa 
coronan di angel. 


Un momento cu a trece claridad den un anochi scur, un clar- 


idad cu por biba den nos curason a base di nos fe, a base di 
nos determinacion pa reconoce Yiu di Dios como nos salba- 
cion. 
Ta dianan special, caminda despues di Sacrificio di Misa di 
Aurora, mayoria hende sa sali bay cas, sali bay un caminda 
pa combersa un rato, topa cu otro hendenan fortificando e 
sentimento di Paz cu nos a sinti den Cas di Dios. 


Siglonan a pasa bay, mundo a cambia, e hende a cambia 
pero nunca e palabra di Dios a wordo cambia pa e historia di 
nacemento di Su yiu, cu a bin na mundo pa nos salbacion, 
pa yuda nos encontra e caminda di paz, di trankilidad y di 
stimacion pa nos prohimo. 


Dichoso ta esunnan den tempo aya, tabata e prome hendenan 
cu a mira e Profeta manda pa Dios, sin sa con privilegia nan 
ta di por a presencia e anochi santo aki cu yegada di Yiu di 
Dios. 
AWEMainta ta desea na henter pueblo di Aruba, un Dia di 
Pasco colmo cu Paz di Señor, yen di bendicion y cu den tur 
cas reina Su paz y Su trankilidad. 


Bon Pasco!! 


Pasco 


Misa Aurora un tradicion cu ta uni 
nos cu e dia grandi di nos Hesus 

A 
bogado General a manda su conseho pa Casacion relaciona 
cu e caso di matrimonio di mesun sexo. E conseho ta bisa cu 
decision di Hof cu parehanan di mesun sexo tin derecho pa casa 
na Aruba y Corsou, mester keda na vigor. Por corda cu aña pasa 
Hof a bisa cu mester habri e posibilidad pa parehanan homosex- 
ual por contrae matrimonio mescos cu pareha di homber y muhe. 
Gobierno di Aruba y Corsou no tabata di acuerdo y a apela. Loke 
cu a drenta ayera tabata e conseho y awo falta e decision mes di 
Casacion cu ta poni pa tuma luga den luna di mei, 2024. Ta papia 
di dos caso, un contra Aruba y e otro contra Corsou. Den ambos 
caso e gruponan di interes y un pareha di mesun sexo ta pidi pa 
hues habri e posibilidad pa parehanan di mesun sexo por casa cu 
otro. 


E texto di Codigo Civil di tanto Aruba como Corsou ta bisa cu awor 
e matrimonio ta posibel solamente entre un homber y un muhe. 
Riba e tema aki e texto di e dos islanan ta diferencia cu Hulanda, 
unda e Codigo Civil desde 2001 ta menciona cu ta permiti matri- 
monio pa parehanan di mesun sexo tambe. Abogado general ta 
bisa den su conseho cu organisacionnan di interes ta di opinion 
cu den e caso aki por papia di discriminacion basa riba orienta- 
cion sexual. Tanto na Hulanda (articulo 1 di Constitucion) como 
esun di Aruba y Corsou, no ta permiti discriminacion. Pa e motibo 
aki e posibilidad pa casa mester existi pa parehanan di mesun 
sexo, segun e organisacionnan. 
Decision di Hof 


Den ambos caso Hof a conclui cu di berdad por papia di discrim- 
inacion. Nan a bisa cu no tin hustificacion pa no habri e posibi- 
lidad pa matrimonio di mesun sexo. Aruba y Corsou pa basta 
tempo caba a faya door di no adapta e ley. Esaki ta bay en pugna 
cu e prohibicion di discriminacion di Constitucion di ambos pais. 
Pues e Constitucion ta bisa cu discriminacion ta prohibi y toch ta 
discrimina parehanan di mesun sexo. 
Hues a duna e posibilidad pa elimina e discriminacion aki door 
di fiha cu matrimonio ta habri pa pareha di mesun sexo, a pesar 
cu esey no ta para den ley. Pa esaki un adaptacion di ley no ta 
necesario, segun Hof. P’esey a habri e posibilidad pa matrimonio 
homosexual den e decision anuncia aña pasa december. 


Cassatie(klachten) 
Tanto Aruba como Corsou a pidi Hoge Raad pa destrui e decision 
di Hof. Nan no ta nenga cu ta existi discriminacion contra pareha 
di mesun sexo. Sinembargo, nan ta kere cu solamente por adapta 
e ley via di un amienda formal. Por lo tanto, esaki mester ta un 
decision di parlamento y gobierno di tanto Aruba como Corsou. 


Segun ambos pais, hues no ta autorisa pa cambia e ley. Nan kier 
tin e opcion pa keda cu e posibilidad di introduci e union civil 
(registra) pa pareha di mesun sexo. Aruba a introduci esaki na 
2021 caba. 


Conseho di AG 
Segun AG, e kehonan cu Aruba y Corsou pa bay Casacion cu ne 
no tin base, Constitucion di Aruba y Corsou ta duna hues e auto- 
ridad pa haci evaluacion di ley entre otro si e ta bay contra e 
prohibicion di discriminacion, manera ta para den Constitucion. 
Na Hulandes nan ta yam’e “constitutionele toetsing”. 


E prohibicion di discriminacion na Aruba y Corsou ta mescos 
cu na Hulanda. Discriminacion basa riba orientacion sexual ta 
prohibi riba e islanan. Areglonan legal cu ta den conflicto cu e 
prohibicion ey mester wordo poni un banda door di Corte, segun 
Constitucion ta bisa. Den e caso aki, si hues haci esey, e no ta 
trece un solucion pasobra toch e parehanan di mesun sexo no 
por casa. P’esey mester bini un otro solucion. 


Den e parti di splicacion di e ley ta bisa cu hues ta autorisa pa 
bini cu un solucion si ta solamente un solucion posibel tin y si ta 
papia di un forma di discriminacion hopi serio. Den un caso asina, 
hues por splica ley di un otro forma cu e ta y con e intencion 
tabata originalmente. E motibo pa cu esaki ta cu hues, te unda cu 
e por, mester pone un fin na discriminacion. Si ta papia di algo cu 
ta un discriminacion, e ora e ley ta ilegal. En principio e posibi- 
lidad aki no mester existi si tin diferente solucion posibel. E esco- 
gencia entre e solucion ey ta den man di e Legislado. En realidad 
un hues no mester haci e escogencia ey. 


Segun AG, a cumpli cu e condicionnan den e caso aki cu ta sola- 
mente un solucion tin y tambe cu ta papia di un discriminacion 
hopi serio. E unico manera pa elimina e discriminacion den e caso 
aki ta permitiendo matrimonio di mesun sexo. Discriminacion 
basa riba orientacion sexual ta un forma hopi grave di discrimi- 
nacion. Por lo tanto, den e decision di Hof a dicidi di habri of crea 
e posibilidad pa matrimonio homosexual. 


Den opinion di AG, Hof di un forma corecto a dicidi cu union civil 
no ta e solucion. Discriminacion ta existi si no permiti matrimonio 
di mesun sexo. Pa e motibo aki union civil no ta un alternativa cu 
Aruba of Corsou por scoge pa introduci. Den cuadro di e ariba 
menciona, AG ta conseha Hoge Raad pa rechasa e motibonan di 
casacion di Aruba y Corsou y ratifica e decision di Hof. Pa awor a 
pone e fecha di 31 di mei, 2024, como esun riba cual Hoge Raad 
lo anuncia su decision. E conclusion di Abogado General ta un 
conseho independiente na Casacion, cual instancia ta liber pa 
sigui esaki of no. Abogado General ta forma parti di parket na 
Hoge Raad. 
Parket di Hoge Raad ta un organisacion independiente cu ta 
forma parti di e organisacion hudicial. E no ta pertenece na 
Ministerio Publico. 


Conseho na Casacion ta: 


Permiti matrimonio di mesun 
sexo na Aruba pasobra awo 
ta viola Constitucion 


Diabierna, 22 December 2023 
LOCAL 
4 
AWEMainta 


E 
ambiente di Pasco tabata notabel den e caya principal di 
Oranjestad den e dianan di fiesta aki, caminda despues 
di hopi tempo, por a mira hopi hende circulando den Caya 
Betico Croes, haciendo compras of canando ariba abou pa 
topa cu conoci y amigonan. 


Por a sinti e ambiente di antes, caminda centenares di hende 
ta bay direccion di Oranjestad pa haci nan compra pa e fies- 
tanan di Pasco y cu trafico pega for di mainta tempran te 
den oranan laat di atardi, un tradicion cu ainda ta bibo. 


Un biaha mas por a sinti, c’un tiki nostalgia, e sentimento 
di cana rond wak kico tin pa cumpra, ki regalo por busca pa 
sernan keri of pa sinta come algo na un di e cafe nan cu ta 
estableci den Caya Grandi. 


Si pa hopi luna e centro di Oranjestad tabata mustra un 
luga bandona y bashi, un biaha mas a keda demostra cu 


negoshinan cu ta situa den e caya principal, ta wordo bishita 
pa consumidornan buscando algo special pa dianan di fiesta. 


Por a sinti e ambiente unico aki di tur fin di aña mescos cu 
semper tabata e caso den e periodo aki y sin duda cu e desa- 
royo aki, mester ta un inicio pa gobierno reuni cu comer- 
ciantenan pa converti caya grandi den un centro special pa 
hendenan local topa, hunto cu cantidad di turistanan cu a 
yega cu cruceronan den e dianan aki. 


Un interes cu a crece for di dia di ‘Thanksgiving’ y cu a sigui 
awor den luna di December pero tin hopi trabou pa haci 
den e centro, principalmente pa percura cu tin un ambiente 
special pa cana y haci compra den e caya cu tabata conoci 
pa e ambiente di luz di Pasco. 
E tram tabata pasa continuamente yena di turista y hendenan 
local cual tambe a aporta den forma positivo na e henter 
ambiente cu tin den e dianan aki. 


Ambiente nostalgico den Caya Betico Croes 

Discurso di Pasco 
Gobernador 2023 
R 
iba diadomingo 24 di december 2023, bispo di Pasco di Nacemento, 
Gobernador di Aruba Su Excelencia Alfonso Boekhoudt lo duna su 
discurso di Pasco tradicional. 


E programa special aki lo pasa anochi pa 8.00pm via e canalnan di 
television local Canal 22, DiarioTV-Canal 48 y Telearuba, como tambe 
online sites di noticia y radio emisora. 


Ta invita henter e comunidad di Aruba diadomingo 24 di december pa 
sintonisa e mensahe di Pasco di Gobernador Boekhoudt. 



Potret: ©Gabinete di Gobernador 

P 
olis a wordo pidi 
parti 
mainta 
na 
Shiribana, unda cu lo 
tin un problema na un 
laundromat.  


Na yegada di polis nan 
ta bin cu un conoci di 
nan Elton “Koki”. Eynan 
Koki a cuminsa duna 
su version di locual a 
sosode. Segun Koki, 
e lo a trece algun dia 
pasa algun paña di dje 
pa laba, y ta parce cu 
awor su pañanan lo no 
t’ey of a perde. Esaki  
a pone Koki rabia y a 
discuti cu e trahado na 
e Laundromat y esaki 
mesora a pidi pa pres- 
encia di polis 
E 
agente 
atenta- 
mente tawata scucha 
version di Koki, na 
dado momento Koki a 
bay busca e doño di e 
cas conocedo cas na 
Shiribana, unda e ta 
bibando pa e doño bin 
confirma cu polis di 
locual a sosode. 


Kokie a keda riba dje 
cu nan no a entregu’e 
su pañanan. Na dado 
momento e doño di e 
Laundromat a bisa cu 
e  lo regala Koki algun 
jeans cu t shirt. Koki 
a keda contento cu e 
gesto di e doño y asina 
e problema a wordo 
resolvi. 


Polis mester a 
intermedia na un 
laundromat pa Koki 

T 
a celebra Pasco pa recorda nace- 
mento di Hesucristo, cu e Cristian- 
nan ta kere cu e ta Yiu di Dios. E nomber 
di Pasco ta bin di Misa di Cristo (Christ- 
mas). 


Den e misa (tin biaha yama comunidad 
of eucaristia), e Cristiannan ta recorda 
cu Hesus a muri pa nos y a bolbe bek na 
bida. 
Ora cu herfst pasa pa winter, winter ta 
cubri e tera y e luznan ta blink di cas 
pa cas, nos sa cu Pasco ta cerca. E 
kerstboomnan di Pasco decora t’ey tur 
caminda. 


E regalonan ta montona bao di e kerst- 
boom y e famianan ta reuni pa come. 
Pasco ta un di e fiestanan Cristian y 
cultural mas importante di e aña, pero 
cual t’e nificacion berdadero? 
T’e regalonan? 
T’e impulso economico anual? 
Pasco, vooral den e parti west, ta un 
mescla di tradicion precristian, cristian 
y laico. Loke ta interesante ta e etimo- 
logia di e palabra Pasco. Literalmente e 
ta nifica misa cristian (Christmas). Ta un 
forma abrevia di Misa di Cristo. 
Pasco ta un tempo di reflexion spiritual 
vooral e fundeshinan importante di fe 
cristian. Tambe ta un celebracion. 


Ta ora cu e Cristiannan ta celebra e 
amor di Dios na mundo a traves di e 
nacemento di Niño Hesus. 
Bijbel ta papia di su nacemento un 
centenar di aña prome, cumpliendo cu e 
profecianan. E storia di Pasco ta nombra 
den Lucas 2:4-19. 
Pasco ta un epoca di celebracion, 
caminda cu hopi famia y amigo ta reuni 
pa disfruta di e fiestanan.   


Celebracion di Pasco: 


Laga nos recorda nacemento di Hesucristo 

D 
iamars ultimo, dia 19 di december 2023, a 
tuma luga un ceremonia y entrega di certi- 
ficado na un grupo di cursista cu exitosamente 
a finalisa e curso di Declarant di Aduana. 


Den presencia di Minister di Finansa y Cultura, 
sra. Xiomara Maduro, director di Departamento 
di Aduana, sr. Roderick Croes, director ATIA, sr. 
Herrick Henriquez, y hoofd di e curso Declarant, 
sr. Marcelito Pablo, Secretaria di e curso, y 
docentenan, a haci entrega di certificado na e 
23 cursistanan di e 32 cu a cuminsa e curso na 
luna di augustus. Den e grupo aki, sr. Roberto 
Ras di DHL Courier Services tabata e miho 
graduado di e curso y na segundo luga tabata 
sra. Chanella Vrolijk di Interport Logistics 
Aruba. Esaki tabata e di seis curso cu Aduana 
y ATIA a organisa pa brokers y importadornan. 


Departamento di Aduana y ATIA ta felicita 
cada un di e cursistanan aki y ta desea nan 
exito den nan carera. 


23 cursista a ricibi nan certificado 
pa e curso di Declarant di Aduana 

E 
yegada di Pasco ta e ocasion perfecto pa 
disfruta di e tradicional villanciconan (Can- 
tica di Pasco), presente riba e fechanan aki asi- 
na representativo. Nan ta invita n’e celebracion 
di e binida di e niño Dios y ta promove paz entre 
hende di bon boluntad. 
Aki nos ta laga un lista di e villanciconan mas 
popular rond mundo, pa festeha e fechanan di e 
celebracion di Pasco: 
• Los Peces en el Río: ta un cantica tradicional 
di Spaña. Aunke su letra no ta refleha e yegada 
di Hesus na Tera ta un claro homenahe na su 
mama, Birgen Maria. 


• Little Drummer Boy (El Tamborillero): ta 
un villancico hopi original procedente di 
Checoslovakia y cu a popularisa na Spaña, sin 
lubida e demas paisnan rond mundo. Danki 
n’e interpretacion dr e cantante mundialmente 
conoci, e Spaño Raphael, kende a lansa e version 
na aña 1969. 


• Silent Night (Nochi di Paz): ta e cancion di 
Pasco mas famoso di mundo, crea pa mas di dos 
shen aña pasa na Austria. Su gran popularidad 
ta debi cu e villancico aki ta contribui n’e guera 
cu a interumpi di forma temporal. 


• Campana Sobre Campana: su letra ta conoci 
na Spaña y e paisnan di Latino America. E ta gosa 
di un gran popularidad, pasobra e ta un cancion 
cu ta describi e nacemento di Hesus. 


• Mi Burrito Sabanero: ta un bunita villancico 
skirbi p’e compositor Venezolano Hugo Blanco 
na aña 1975 y a logra fama mundial. 


• We wish you a Merry Christmas: un cancion 
presente durante Pasco na hopi pais, tanto di 
habla Ingles como e resto di mundo. Ta un villan- 
cico emblematico di e fiestanan aki. 


• Marimorena: cu un bunita letra, Marimorena ta 
haci referencia na Birgen Maria. E ta bin di Spaña 
y ta hopi stima, vooral p’e muchanan. 


• White Christmas: e ta sin duda un di e villancico 
mas internacional, considera como un clasico 
Navideño y traduci den mas di 25 idioma. 


E canticanan mas popular di Pasco 

P 
rome Minister Evelyn Wever-Croes 
diaranson ultimo a reuni cu e repre- 
sentante di Hulanda na Aruba, sr. Vin- 
cent Storimans. Riba un base regular 
Prome Minister ta reuni cu representa- 
cion di Hulanda na Aruba. 


Prome Minister a remarca cu e tawata 
un bon reunion cu palabracionnan 
concreto con pa yuda e comunidad di 
Aruba. A toca diferente tema en comun 
entre otro e relacion den Reino. 


Hulanda y Aruba ta na mesa ainda 
pa purba yega na un compromiso pa 
reduci e interes. E hecho cu e ley di 
LAft a wordo adapta ta un prome paso 
y ta cumpli cu un di e condicionnan y 


lo sigui papia riba e di dos condicion. 
Tambe a delibera riba diferente fondo 
financiero cu tin na Hulanda pa cual 
Aruba tin acceso y e posibilidadnan pa 
Aruba por yega na e fondonan aki pa 


a traves di e fondonan aki, haci mas 
ainda pa yuda comunidad di Aruba. 


Prome 
Minsiter 
ta 
gradici 
señor 
Storimans pa informacionnan comparti. 


Prome Minister ta reuni cu represente di 
hulanda na aruba, sr. Vincent storimans 

D 
ia 18 di December 2023 a tuma luga oficialmente e firmamento di con- 
tract hunto cu Guardian Group Fatum x SMAC pa loke ta Carnaval 70, 
e celebracion di mas grandi pa loke ta bira Aruba su Carnaval. 


Presidente di SMAC, sr. Darren van Ommeren ta expresa palabranan di 
gratitud y satisfaccion pa asina engrandece nos partnernan oficial di 
Aruba su Carnaval 70. SMAC ta trahando for di varios luna pa por pone un 
carnaval di lustro, carnaval di 70 aniversario. 


Marketing Executive di Guardian Group Fatum, jufr. Elaine Romano ta 
menciona cu nan compania ta sumamente contento y orguyoso di ta un 
di e patrocinadonan oficial pa Carnaval 70. Guardian Group ta kere firme- 


Guardian Group Fatum y SMAC a 
firma un contract pa Carnaval 70 


mente den duna bek na nos comunidad y nada 
mas bunita cu engrandece e fiesta cultural mas 
grandi na Aruba cu ta, Carnaval. 


Carnaval ta bida, carnaval ta pega stenchi, 
carnaval ta baila riba nos camindanan di Aruba 
y cu Guardian Group Fatum, Carnaval 70 ta bira 
un realidad! Danki Guardian Group Fatum y na 
comunidad di Aruba, ban celebra Carnaval 70 
sanamente! 

P 
asco ta ey mes. Dia 25 di decem- 
ber ta considera como un di e miho 
dianan di aña. Ta un fecha cu signif- 
icativamente ta simbolisa nacemento 
di Hesucristo na Bethlehem, e union y 
celebracion den famia. E ta representa 
alegria y evocacion di e tradicionnan 
mas antiguo: cantica, fiesta y regalo. 


E MIHO EPOCA DI AÑA 
Pasco ta un di e epocanan mas special 
di aña cu ta representa e miho tradi- 
cionnan, di acuerdo n’e cultura di cada 
skina di mundo: e ta un kerstboom 
yena di luz y strea, e dushi ponche 
crema, e holo na cuki y canticanan 
nostalgico. No por faya e regalonan 
tan spera. 


Ta un temporada di recogiho, paz, 
solidaridad y union familiar, cu ta 
simbolisa e nacemento di Hesus y e 
speransa di un mundo miho. For di e 
punto di bista religioso ta un tempo pa 
renoba e fe den Dios, stima e prohimo 
y cultiva e spirito. 


Riba e fechanan tan señala aki, ta 
comparti cu e sernan stima y e perso- 
nanan cercano, ta pa ta generoso 
sin spera nada a cambio. E balornan 
berdadero di Pasco ta famia, gratitud, 
solidaridad y pordon. 


ORIGEN DI E CELEBRACION 
Ta calcula cu e origen di e festiv- 
idad aki ta bay bek na aña 320-353 
durante e mandato di Papa Julio I. El 
a fiha e solemnidad di Pasco di dia 25 
di december, cu e intencion probabel 
pa converti e paganonan Romano den 
Cristian. 


Despues, na aña 440 Papa Leon Magno 
a establece e fecha aki pa conmemora 
e Natividad. 


Un siglo despues, na aña 529, emper- 
ador Justiniano a declara oficialmente 
Pasco como festividad di e Imperio. 


Pasco: E miho dia di aña ta ey mes 

E 
celebracion di Pasco ta un momento magi- 
co, yena di soño y speransa pa hopi, ya cu 
e ta representa un fecha di encuentro, reunion 
familiar y renobacion personal. Hopi pais ta 
adapta e celebracion aki na su tradicionnan, 
custumber y creencia. 
CON TA CELEBRA PASCO DEN BO PAIS? 
A continuacion nos lo describi con ta festeha 
Pasco den varios parti na mundo: 
○ Den e paisnan Nordico ta delanta e fechanan 
aki cu ta cuminsa entrante 13 di december. Nan 
ta realisa procesion bisti cu bata blanco, cu 
corona di bela riba cabes y cantando cantica di 
Pasco (Villancicos). 
○ Den e paisnan Scandinavo e tradicion tin mayor nificacion, ya cu e region aki ta wordo considera como e 
hogar di Papa Noel (Santa Claus). Durante henter aña e famianan por bay su workshop ubica na Lapland, den 
e Circulo Polar Artico. 
Santa Claus of Papa Noel ta yega riba dia di Pasco 
○ Na Rusia e festividad ta yega te cu dia 7 di januari, ya cu ta representa fecha cu Hesus ta nace, segun e 
Iglesia Ortodox. E muchanan ta spera yegada di e Welo di Ijs na luga di Papa Noel, kende ta encarga pa duna 
nan regalo. Ta trata di e Pasco Ortodox. 


○ Den e paisnan Europeo manera Alemania, ta existi otro tradicion. Den e nacion aki ta custumber pa e 
muchanan ricibi nan regalo riba dia 6 di december for di man di un angel yama Christkind, kende ta pone den 
nan sapato. 
○ Na Italia Pasco ta henter un acontecimento cu ta tuma luga cu un vigilia en espera di Papa noel, caminda cu 


Con mundo ta celebra Pasco 


ta organisa un gran cena 
pa henter e famia. 
○ Na Spaña y Portugal ta 
un gran fiesta caminda cu 
henter e famia ta participa, 
reuni rond di misa pa duna 
e Nochebuena un bonbini. 
○ Na Hapon y e otro 
paisnan, Nochebuena no 
ta un fecha celebra den 
famia. E encuentro aki ta 
sosode durante Bispo di 
Aña Nobo, caminda cu e 
chikitonan ta ricibi nan 
regalo. 
○ Den e hemisferio zuid, 
Nochebuena ta hopi pecu- 
liar. Na Mexico, e tradicion 
tin un connotacion hopi 
mas religioso, caminda 
cu e encuentro familiar ta 
hopi mas solemne. Tambe 
nan ta custuma pa incor- 
pora e popular piñata 
durante e festividad aki, 
un berdadero diversion 
p’esunnan mas chikito. 
○ Na Aruba hopi famia a 
adopta e custumber di 
Nochebuena, caminda cu 
e famianan ta bin hunto 
pa tene nan cena di Pasco, 
sea prome of despues cu 
12’or di mey anochi bati. 


Fuera di esey durante e 
temporada aki e fielnan ta 
congrega den nan parokia 
p’asina sigui e tradicion di 
Misa di Aurora, na ante- 
sala di e Misa di Pasco cual 
hopi biaha ta cuminsa pa 
10’or di anochi den cada 
Iglesia, y habri asina 
Pasco den un ambiente 
festivo y religioso. 


Despues 
di 
e 
Santo 
Sacrificio di misa tur 
hende ta bay di bishita 
cerca e bon bisiña of cual- 
kier famia pa desea nan 
un Bon Pasco. 
PASCO PROHIBI 
Bo tabata sa cu den algun 
pais Pasco ta prohibi? 


Aki nos ta menciona algun 
di nan: 
○Saudi Arabia 
○ Brunei 
○ Noord Korea 
○ Iran 
○ Somalia 
○ Tajikistan 

Mensahe p’e dianan di fiesta: 


“DEN e Fin di Aña aki, laga nos reflexiona riba locual ta brinda nos paz, ta laga 
nos sinti amor y ta trece alegria den nos curason. 


Cu cada dia nos por ta un miho ser humano, dispuesto pa compronde otro y 
traha hunto pa desaroya un miho Aruba. 


Cu atraves di gestonan yena cu cariño, tur dia nos por sinti y brinda amor na nos 
prohimo. 


Cu nos por realisa cu e alegria den bida ta pa siña disfruta di e cosnan simpel di 
tur dia. 


Bida ta un rato, p’esey ta bale la pena pa tur dia nos busca e paz, brinda e amor 
y trece e alegria den nos bida. Cu e ambiente di Fin di Aña inspira nos pa yena 
nos hogarnan cu paz, amor y alegria. 


Bon Pasco y Feliz Aña 2024!”. 


Minister Xiomara Maduro di Finansa y Cultura ta desea 
pueblo di Aruba un dushi temporada di fin di aña 

En conexion cu e dianan di fiesta, nos oficina ta cera desde dialuna, 25 di december 2023 te cu diamars, 2 di januari 
2024. Nos lo ta habri bek segun nos orario regular desde diaranson, 3 di januari 2024. 


Bon Pasco 
Feliz Aña Nobo 


APFA ta crea awe balor pa mañan 


S 
iman pasa Parlamento di Aruba a trata y a aproba e Presupuesto pa aña 2024. Durante e tratamento di 
e presupuesto hopi Parlamentario tabata puntra si awo cu Aruba ta recupera, ki dia Pueblo tambe por 
ripara y sinti e recuperacion eynan den nan cartera. Minister Maduro di Finansa a splica cu e recuperacion 
di e economia y finansa di Aruba despues di e pandemia ta sosode den un ciclo di recuperacion cu ta con- 
sisti di cuater fase cu ta duna nan propio señal na Pueblo. Pa por duna alivio, prome tin cu fortifica e finansa 
publico na nos Pais, ya cu esey ta e paso den e ciclo di recuperacion di Aruba cu ta bin prome cu por brinda 
alivio na Pueblo. 


Prome señal: turismo creciente 
E mandatario di Finansa a splica cu e prome señal di recuperacion por mira den cifra di turismo. Asina por 
mira tur noticia di Minister di Turismo, ATA, AHATA y AAA cu ta indica cu turismo ta creciendo y hunto cu ne 
e REVPAR ta bira mas halto y yegada di turista cu ta kibra record na nos aeropuerto. 


Di dos señal: crecemento economico 
Den su splicacion na Parlamento Minister Maduro a indica cu e di dos señal di recuperacion na Aruba ta bin 
di crecemento economico. Pronosticonan di Departamento Economico, Banco Central y Fondo Monetario 
Internacional IMF ta mustra un crecemento economico basa riba dos ‘digits,’ esta un crecemento economico 
mas halto cu 10% di nos GDP pa Aruba den aña 2023. Esaki por a wordo spera ya cu turismo ta e motor di 
Aruba su economia, y si turismo ta bay bon, esaki ta lora economia di nos Pais. 


Di tres señal: mehoracion finansa publico 
Minister Maduro a sigui splica cu e di tres señal di recuperacion, ta bira visibel ora e finansa publico di Aruba 
cuminsa mehora debi cu turismo ta creciente, economia ta florece y Gobierno ta aplica disciplina presupues- 
tario. Aruba pa hopi tempo a conoce deficitnan grandi den presupuesto pa cual a traha debe grandi pa por 
yena e buraco aki den nos finansa publico. Na fin di aña 2017 a trece un cambio den e maneho di finansa 


Durante tratamento di Presupuesto 2024: 


Minister Maduro ta splica e ciclo di recuperacion na Aruba 


Den cual tin cu fortifica finansa publico pa por brinda alivio 


publico na Aruba y apesar 
cu e pandemia a trece 
cune un reto mas grandi 
financieriamente, 
toch 
Gabinete Wever-Croes a 
tene su mes na un disci- 
plina presupuestario cu 
awe a produci surplus den 
Presupuestonan 2023 y 
2024 di Pais Aruba. 


E di cuater señal: brinda 
alivio structural 
Na momento cu como Pais 
bo ta fortifica bo finansa 
publico, bo por bay over 
na brinda alivio na Pueblo. 
Minister Maduro a splica 
Parlamento cu locual ta 
wordo haci na e monen- 
tonan aki ta pa forti- 
fica e finansa publico na 
Aruba pa asina por traha 
un fundeshi fuerte pa por 
brinda alivio na Pueblo 
na un forma structural. 
E mandatario a splica cu 
pa hopi tempo na Aruba 
tabata tin e situacion na 
unda di un manera ad hoc 
ta brinda alivio. Tin biaha 
djies cu e meta pa gana 
eleccion y no pa duna 
un alivio permanente. E 
Minister a splica cu desde 
aña 
2019, 
Gabinete 
Wever-Croes 
ta 
haci- 
endo cambionan fiscal 
den cual ta percura pa 
por trece alivio na Pueblo 
den un forma structural y 
no ad hoc. E mandatario 
a termina su splicacion 
bisando: 
“Mehoracion 
den finansa publico, traha 
cu surplus den presu- 
puesto, ta locual ta bay 
brinda espacio fiscal pa 
asina por duna Pueblo 
alivio na un forma struc- 
tural den aña 2025.” 

A 
yera 22 december 2023, Fundacion Orguyo Aruba a ricibi e grato no- 
ticia for di nos oficina di abogado na Amsterdam cu e Advocaat-Gen- 
eral a saca su conseho pa Hoge Raad mas tempran cu a ser anticipa na 
November ultimo. 


Manera ya ta conoci, Fundacion Orguyo Aruba, a entama un caso contra 
pais Aruba na 2019 unda ta exigi pais Aruba pa caba cu discriminacion y 
habri matrimonio pa pareha nan di mesun sexo. Na 2020 fundacion Orguyo 
a gana e caso aki. Como cu e veredicto solamente a constata discrimi- 
nacion door di Pais Aruba, sin un consecuencia legal directo, Fundacion 
Orguyo Aruba a bay den apelacion. 


Riba 6 di December 2022 (net un aña pasa) Fundacion Orguyo Aruba a 
bolbe gana e caso. Aki si e huesnan di e Corte Comun di Husticia di Aruba, 
Curaçao y Sint Maarten y di Boneiro, Sint-Eustatius y Saba (“Hof”) e yega 


Advocaat-Generaal ta conseha na Hoge Raad 
pa confirma matrimonio igualitario na Aruba 


na veredicto cu atrobe, Aruba ta discrimina 
ora ta nenga pareha nan di mesun sexo pa 
contrae un matrimonio y ta ordena pa habri 
matrimonio pa pareha di mesun sexo di biaha, 
pero cu e posibilidad prome cu e partido nan 
por bay den casacion. 
Esaki Pais Aruba a escoge y na November 
2022 a tuma luga e proceso di casacion. 


Awe nos ta contento di por comparti un actu- 
alisacion importante den e caso di igualdad 
matrimonial na Hoge Raad. E Advocaat- 
Generaal a duna un conseho positivo pa nos 
comunidad, consehando Hoge Raad pa nenga 
e peticion pa casacion, confirmando e vere- 
dicto duna pa Corte Comun di Husticia di 
December 2022. 


Cu esaki un bloki mas di e muraya di 
desigualdad ta wordo kibra, sperando cu Hoge 
Raad lo sigui e conseho y tumba e muraya por 
completo abou! E fecha pa Hoge Raad duna su 
veredicto ta provisionalmente poni pa 31 mei 
2024. 


Aki por lesa e relato di prensa di Hoge Raad: 
https://www.hogeraad.nl/actueel/nieu- 
wsoverzicht/2023/december/advies-ag- 
hoge-raad-laat- openstelling-huwelijk-paren- 
hetzelfde/ 


Y aki por lesa e conseho oficial di e Advocat- 
General: https://deeplink.rechtspraak.nl/uits 
praak?id=ECLI:NL:PHR:2023:1207 


Fundacion Orguyo Info@orguyo.org 

D 
ialuna, dia 18 di december 2023, nos a apro- 
ba Presupuesto di pais Aruba pa aña 2024. 
Un presupuesto cu a keda aproba cu 12 voto pro 
y 7 contra. 


Un presupuesto cu: 
- A keda entrega na tempo. 
- Un surplus di 1%, cual ta Afl. 70 miyon. 
- Ta cumpli cu normanan. 
- Ta enfatisa y anticipa crecemento economico 
actual y pa futuro. 
- Ta brinda perspectiva y speransa. 
- Gobierno di Aruba a anuncia entre otro aumento 
di salario minimo y pensioen di biehes entrante 1 
di januari 2024. 
Tin hopi mas a keda trata, presenta y sugeri. Tur 
esaki na bienestar di nos pais y nos hendenan. 


Nos no ta unda nos mester ta, pero nos ta riba 
e bon caminda. Trabounan grandi a y lo keda 
realisa pa mehora Aruba su situacion financiero. 
E logronan ta di admira mirando e situacion 
hereda di Mega Debe y Crisis Social y e impacto 
devastador di e pandemia. Ban laga nos pasa e 
dushi dianan di fiesta nos dilanti den harmonia y 
union familiar. Laga nos tur aporta na esnan cu 
tin e dificil na un manera of otro. Ban reflexiona 
y realisa con bendiciona nos ta. Ban sigui traha 
riba nos progreso propio y esun di nos pais. Ban 
habri aña positivo y yen di speransa. Feliz dianan 
di fiesta. Bon Pasco y cu Papa Dios bendiciona 
cada un di bosnan. 


Parlamentario Shailiny Tromp-Lee: 


Nos no ta unda nos mester ta, pero nos ta riba e bon caminda 


- Feliz dianan di Fiesta - 


Front Office di Directie Financiën lo ta cera riba e siguente fechanan 27, 28 y 29 di 
2023. Sin embargo, Directie Financiën ta keda disponible pa duna servicio. 
Pa drenta den contact cu Directie Financiën durante e dianan menciona, 
por fabor haci uzo di e siguiente mailadresnan: 
Pa asuntonan General : info@finance.gov.aw 


Pa Pagonan: Crediteuren@finance.gov.aw 


Pa Inkooporders/Bestelbonnen : Verplichtingen@finance.gov.aw 


Pa Cobransanan/Arreglonan di pago : Debiteuren@finance.gov.aw 


Pa Overhevelingen di presupuesto: Begroting@finance.gov.aw 


Pa Temanan di salario : Salaris@finance.gov.aw 


Directie Financien ta desea un y tur feliz dianan di fiesta. 

PROTESTANTSE KERK TE PIEDRA PLAT 
KERKI PROTESTANT NA PIEDRA PLAT 


KERKDIENSTEN FEESTDAGEN / SIRBISHINAN DIA DI FIESTA 


2023/2024 


ZONDAG 24 december 
4eAdv/normale dienst 
9.30 am 


DIADOMINGO 24 december 
4eAdv sirbishi normal 
9.30 am 


ZONDAG 24 december 
Kerstnachtdienst 
10.45pm 


DIADOMINGO 24 december 
Bispo di Pasco 
10.45 pm 


MAANDAG 25 december 
Kerst gez. SN & PP 
9.30 am 


DIALUNA 25 december 
Pasco hunto SN y PP 
9.30 am 


ZONDAG 31 december 
Gez. SN & PP 
9.30 am 


DIADOMINGO 31 december 
Hunto SN y PP 
9.30 am 


2024 
ZONDAG 7 januari 
Normale dienst 
9.30 am 


DIADOMINGO 7 januari 
Sirbishi normal 
5.30 pm 


D 
iahuebs mainta Minister encarga cu asuntonan di adulto 
mayor, Sr. Ursell Arends a uni cu gran alegria na e cel- 
ebracionnan festivo cu Club Kibrahacha Aruba. E evento ta- 
bata den conexion cu e temporada di fin di aña unda a com- 
parti momentonan special y caluroso den compania di nos 


Bin bishita nos y probecha! 


Paña di bon calidad na bon prijs. 


Adres: Avenida Milio J. Croes 47 local 3 
Telefon: 5646733 – 5653466 
E-mail: info@carlymar.com 


Minister Ursell Arends a celebra Pasco hunto 
cu adultonan mayor di Club Kibrahacha 


grandinan. 


Minister Arends a expresa un profundo gratitud pa e oportun- 
idad pa pasa un momento agradabel cu nos adultonan mayor, 
enfatisando e importancia di e momentonan aki durante e 
temporada di Pasco. “Nos adultonan mayor tin den nan un 
tesoro di sabiduria y experiencianan. Compartiendo e momento 
special aki cu nan, no ta solamente un celebracion, sino un 
recordatorio di e importancia pa balora nan, sigurando cu nan 
sinti nan mes aprecia y keri durante e temporada alegre di fin 
di aña.” 


Ministerio di Adulto Mayor ta mantene su compromiso pa 
fomenta un cultura di inclusividad y cuido pa nos adultonan 
mayor, encurashando tur hende pa honra nos adultonan 
mayor nan valioso aporte durante e temporada di fiesta. 

Fortaleza pa Famia 


Sinceramente, Pastor Marcel Balootje 


AWOR ta bon pa tur hende sa ken ta esnan cu ta perdi? 


Nos tur tabata perdi pasobra nos tur a peca, Romanonan 
3:23 ta para skirbi: Pasobra tur a peca y ta falta e gloria 
di Dios. 
Aki nan nos tur tin di comprende cu Cristo a bini pa salba- 
cion di tur hende, pasobra Dios a stima e mundo (Juan 
3:16). 


Awor e salbacion nos ta ricibi pa medio di gracia (Efesionan 
2:8-9), ningun hende no por haci nada riba nan mes pa 
nan wordo salba, ta un cos a keda nos tur, ta di kere den 
Cristo Hesus y wordo salba. 


Juan 3:16 ta duna nos e bon noticia di e plan di salba- 
cion, pero Juan 3;36 ta splica nos claramente kico ta pasa 
esnan cu a tende y a rechasa. 


Tin hende ta kere cu nan ta biba asina lekker, asina 
comodo, cu nan no ta worry cu nan salbacion, cada biaha 
cu e palabra di Dios yega cerca nan pa nan arepenti y 
entrega nan bida na Cristo, nan ta pospone e oportunidad 
uzando yen di excuus barata. 


Pero bijbel ta splica nos cu ta dos caminda tin sea cielo of 
fierno, bo por pasa bida eterno den cielo of morto eterno 
den fierno y esey por sosode segun cada ken scoge. 


Ta hopi cherchado y hacido di bofon ta cana rond, hopi cu 
ta rechasa e palabra, hopi cu ta kere cu ora nan rechasa 
e palabra di Dios, ta e hende cu a trece pa nan, nan ta 
rechasa, sin sa cu ta Dios mes bo ta rechasa ora bo 
rechasa Su palabra. 


P’esey Mi a bisa boso, cu boso lo muri den boso picanan, 
pasobra si boso no kere cu ta Ami ta E, boso lo muri den 
boso picanan (Juan 8:24). 


Pasobra e Yiu di hende a bin pa busca y salba loke tabata 
perdi (Lucas19:10). 


Den Revelacion 21:8 ta para skirbi cu e incredulo lo no 
drenta cielo, esaki ta nifica cu nos pica, por wordo pordona 
si nos ta kere den e Yiu unigenito di Dios, y asina nos por 
alcansa cielo, pero si nos no ta kere den e Yiu unigenito di 
Dios e ora ey si porta a cera pa nos. 


Pasobra tur rudia mester dobla y tur lenga mester confesa 
cu Hesus Cristo ta Señor pa gloria di Dios Tata. 


Tur esnan cu ta bisa cu no tin Dios, pa asina permanece 
den nan inmoralidad, malicia y maldad lo cosecha fierno 
como nan ultimo adres. 


Awor nos por sondea pa nos mes cuanto necesidad nos 
tin como mayor pa dirigi nos yiunan y nos nietonan riba 
e caminda di Dios, cual ta e unico caminda di berdad y 
bida, pasobra mas nos tarda, nos ta poniendo nos yiu na 
peliger, pasobra ningun hende sa e momento y e dia cu 
Cristo Hesus lo bini. 


Nos no por biba manera nos kier, y nos no por sirbi Dios 
con cu ta, pasobra Dios ta santo y Dios ta biba den sant- 
idad. Nos mester agrada Dios, pasobra nos ta su yiunan, 
y un bon yiu semper lo agrada su mayornan. 


P’esey ta hopi tristo mira hende peca boluntariamente of 
pusha otro den pica y abominacion, sabiendo cu nan ta 
totalmente contra Dios, pasobra esey ta nifica cu temor 
di Dios no t’ey mas. 


Cristo Hesus a bini pa busca y salba esnan cu ta perdi, 
esnan cu ta anhela e misericordia di Dios den nan bida. 


Nos mester hala cerca Dios, pasobra tempo ta malo y 
trabahoso y yena cu inmoralidad. 


Cristo Hesus a bini pa busca y salba esnan cu ta perdi 

Señor ta mi wardador, min tin falta di nada. 
Den cunucu yen di yerba 
berde e ta ponemi sosega. 
E ta hibanmi na fuente di awa trankil 
pa mi bolbe haña forza. 
Salmo 23 


Cu profundo tristeza den nos curason pero conforme cu 
boluntad di Dios, 
nos ta anuncia fayecemento cristianamente di nos ser 
stima: 


Calista “Lie” 
Simon-Koolman 
Vda. di Gerard (Boy) Simon 
*14-10-1933 - †19-12-2023 


Na nomber di su yiunan: 
Jenny y Tito de Cuba- Simon 
Mark y Ivy Simon- Hernandez 
Jasmine (Jassy) Simon 


Nieta- y nieto(nan): 
Jenilee de Cuba 
Ichelle Y Dennison Oduber- Simon 
Ivelisse Simon y Rayziel Thomas 
Ian Henriquez 


Bisanieta y Bisanieto: 
Dennise Oduber 
Raeon Thomas 


Rumannan: 
† Enriqueta (Keta) de Cuba- Koolman 
† Aquilino Koolman 
† Armando Koolman 
† Azucena (Chena) Kelly Koolman 


Swa y Cuñanan: 
Vdo. Olivio de Cuba y famia 
Vda. Rosa Koolman de kort y famia 
† Benjamin (Chemito) Kelly 
† Imelda Koolman Schwengle y famia 
Chelita Simon 
† Mies Aalberse Simon y famia 
† Richard Simon y famia 
Violeta y Delfin Olano y famia 
Robert (Roy) y Carmen Simon- Harms y famia 


Amigonan di cas: 
Armand Haseth y famia 
Dora y Isaias Hernandez 
Harold Maduro y famia 
Kika y Justina Cabrera 
Haydee y Holmo Henriquez y famia 


Ayudante: 
Xiomara 


Sobrino- y sobrina(nan), primo- y prima(nan) 


Demas famianan: 
Simon, Koolman, de Cuba, Hernandez, Tromp, de Kort, 
Kelly, Oduber, Thomas 


Ta invita pa acto di entiero cu lo tuma lugar diasabra 
23 di December 2023 na Aurora Funeral Home for di 1or 
pa 4or di atardi, despues lo sali pa Santana Catolico na 
Playa 


Nos ta lamenta cu despues di entiero nos no por acepta 
bishita di condolencia na cas 


D 
en e buki di Lucas, capitulo 6, versiculo 31, nos ta haya un principio 
intemporal y di resonancia universal conoci como e Regla di Oro: “Haci 
pa otro loke bo kier pa nan haci pa bo.” E simpel pero profundo regla 
aki a transcende frontera religioso, dunando forma na perspectiva etico a 
traves di cultura y generacion. Laga nos drenta den e profundo nificacion 
cu e versiculo aki ta encera y su aplicacion den nos bida diario. 
Den esencia, e Regla di Oro ta fomenta e empatia y compasion. Ta invita 
nos pa pone nos na luga di e otronan, door di considera nan sentimento, 
necesidad y deseo manera nos lo kier pa nan reconoce esunnan di nos. E 
principio fundamental aki ta sirbi como compas moral, guiando nos accion 
y interaccionnan cu e otro sernan humano. 
E esencia di e Regla di Oro ta biba den reciprocidad. Door di trata otro cu 
amabilidad, respet y comprension, nos ta crea un efecto domino positivo 
cu hopi biaha ta enrikece nos propio bida. Fomenta un sentido di intercon- 
exion, recordando nos cu nos accionnan ta bay mas leu di e encuentronan 
individual, influenciando den e bienestar colectivo di nos comunidadnan. 
Practica e Regla di Oro ta rekeri autoreflexion. Ta incita nos na contempla 
e impacto di nos palabra y acto di e otronan, fomentando un enfoke mas 
consciente y intencional di nos interaccionnan. Ta reta nos na supera e 
diferencianan y na brasa nos humanidad comparti, reconociendo cu, inde- 
pendientemente di nos origennan of creencia, nos tur ta anhela aspecto 
fundamental similar di respet y consideracion. 


Den un mundo marca pa diversidad di perspectiva y experiencia, e Regla 
di Oro ta sirbi como forsa unificado. E ta transcende e divisionnan cultural, 
religioso y social, ofreciendo un tereno comun p’e conducta etico. Adopta 
e principio aki por contribui na construi brug, fomenta comprondemento 
y cultiva un coexistencia mas harmonioso. 


Fuera di esey, e Regla di Oro ta haya eco den diferente tradicion religioso 
y enseñansa filosofico, loke ta subraya su significado universal. Su preva- 
lencia den diferente cultura ta pone enfasis riba su pertinencia duradero 
como principio rector di e comportacion etico y e relacionnan harmonioso. 
Door di nabega door di e complehidadnan di nos mundo moderno, e Regla 
di Oro ta lanta ariba como un faro di sabiduria, invitando nos nabega door 
di nos interaccionnan cu amor, bondad y empatia. Door di encarga e prin- 
cipio contemporaneo aki, no solamente nos ta contribui na bienestar di 
otro, sino cu tambe nos ta crea un comunidad global mas compasivo y 
interconecta. E Regla di Oro, cu su senciyes y profundidad ta sigui inspi- 
rando nos pa lucha pa un mundo caminda cu comprension y bon boluntad 
ta prevalece. 


Regla di Oro 


Un luz cu ta guia 
interaccion humano 

Laga tur loke ta spera mi ta bunita 
Laga tur locual cu mi 
encontra na caminda ta bunita 
Laga tur locual cu mi laga atras keda bunita y 
Laga esakinan termina den tur buniteza. 
Cado Wever. 


Cu inmenso tristeza na nos curazon, no ta 
participa cu a fayece cristianamente 


Sr. Pedro Ciro Semeleer 
Mihor conoci como: 
“Pedro, papa Pedro” 
*31-01-1929 - †20-12-2023 


Na nomber di su: 


Tata: 


†Adelberto Semeleer 


Mama: 


†Juliana Semeleer 


Mama di su yiunan: 


†Edita Semeleer-jacobs 


Esposa: 


†Cristina Kelly 


Yiunan: 


Gilberto y esposa Deta Britten 


Rufo y Omaira Falcon y famia 


Margriet y Theodoor Kelly y famia 


Beatriz Semeleer 


Nieto y nietanan y famia 


Rumannan: 


†Josefa Figaroa-Semeleer y famia 


†Jendi Semeleer y famia 


†Scolastica Christiaan-Semeleer y famia 


Catharina Orman Semeleer y famia 


Swa y cuñanan y famia, sobrino y sobrinanan, 


primo y primanan y demas famia y conocirnan 


Ta invita pa asisti na e acto di despedida cual 


lo tuma lugar diaranson 27 di december 2023 


na Aurora Funeral Home di 09:00 pa 11:00 di 


mainta, sigi pa e acto di cremacion cu lo tuma 


lugar den seno di famia. 


Nos ta lamenta cu despues di entiero nos no por 


ricibi bishita di condolencia na cas. 


Diabierna, 22 December 2023 
AWEMainta 
OBITUARIO 
25 


Laga tur loke ta spera mi ta bunita 
Laga tur locual cu mi encontra 
na caminda ta bunita 
Laga tur locual cu mi laga atras keda bunita y 
Laga esakinan termina den tur buniteza. 
Autor: Cado Wever. 


Cu dolor na nos curason, nos ta participa 
fayecimento di nos ser stima: 


Gabriel Simon Maduro 
Mihor conoci como Gaby of Gabichi 
*24 Maart 1959 - †17 December 2023 


Na nomber di su esposa: 
Magaly Maduro-Pourier 


Yiunan: 
Lativa Maduro y Diego Henriquez 
Francesca y Kelvin Silvania 


Nietonan stima: 
Jaxtyn y Thiago Henriquez 
Kalum y Owen Silvania 


Mayornan: 
Catharina Maduro Jansen 
†Egidio Maduro 


Rumannan: 
Ireneo Maduro,Valentina Erasmus y famia 
Theo y Gloria Maduro y famia 
Lidia Maduro y famia 
Juan y Jasmin Maduro y famia 
Trina y Alwin Harms y famia 
Jacqueline Maduro y famia 
Eddy Maduro 
Johnny y Carla Maduro y famia 
Gregorio y Desiree Maduro 
Pamela Maduro 


Iha: 
Marlenne Rodriquez-Maduro 


Su Sua y Cuñanan, sobrino y sobrinanan, tanta y 
omonan. 


Su coleganan di Aruba Trading Company, ex- 
coleganan di Tearasa y Aruba Restaurants Inc. 


Demas famia: Maduro, Pourier, Silvania, Henriquez, 
Jansen, Erasmus, Andrews, Falconi, Koolman, 
Harms, Thiel, Santewi, Boekhoudt, Gomes, Libiee, 
Alberto, Fingal, Van der Biezen, Quant, Vingal, 
Penso, Croes, Ras, Courtar, St. Jago, Janga y 
demas famianan. 


Ta invita pa acto di despedida cual lo tuma lugar 
na Aurora Funeral diasabra 23 di december 2023 
di 9’or pa 11’or di mainta. Cremacion lo tuma 
lugar despues den seno familiar. 


Disculpa nos si den nos tristesa nos por a lubida 
algun famia of conocir. 


Mi a pensa cu mi lo haya su falta, pero mi a tende un 
angel bisa mi: “E ta bay ta cu Bo tur dia. E solo, e luna 
y biento lo ta presente pa recorda nos e amor cu El a 
duna nos y e paz cu finalmente el a haya.” 


Cu imenso tristesa nos ta anuncia 
fayecimento di nos ser keri: 
Donald van der Linden 
Cariñosamente yama “Nati” 
27 di februari 1941 - †20 di december 2023 


E Rumannan: 
†Luis “Chito” y Romana “Mani” van der Linden y famia 
† Francisco “Doy” y †Gloria “Margo” van der Linden y famia 
†Juan “Johnny” y †Ambrosia “Illa” van der Linden y famia 
Maria “Mary” y †Juan “Juanito” Rios y famia 
Elena “Roosje” y †Rigoberto “Rigo” Angela y famia 
Pedro “Esy” y Marlin van der Linden y famia 
Anges “Neke” y Thomas “Tom” Griffith y famia 
Yolanda “Janja” van der Linden y famia 
Patricia “Tita” y †Ruben ‘Benchi” de Lange y famia 


Su subrino- y subrinanan: 
Randy van der Linden 
Jacky Lopez 
Caesar van der Linden 
Jerry van der Linden 
Cedrick van der Linden 
Burtly van der Linden 
Rudy van der Linden 
Emely van der Linden 
Derwin van der Linden 
John van der Linden 
Maurice van der Linden Louisa Rios van der Linden 
Tania Mendez Rios 
Roselyn Angela 
Mylene Everon 
Melina Diaz 
Ilva Koenig 
Pietra van der Linden 
Angelo Wever 
Micheal Wever 
Monique Doyle 
Patrick de Lange 
Jofren Krosendijk 
Marisol Krosendijk 


Tur sobresubrino y -subrina cu el a stima masha hopi mes. 
Tambe tur su ihanan cu semper tawata den su curason. 


E bisiñanan: - Thijsen 
- Werleman 
- van der Linden 
- Wever 
- Oduber 
- Hilaire 
- de Cuba 
- Kock 


Amigo di cas: - Juni Peters 
- Charly y Chyntia Huntley 
- Glenda Limonier 
- Nery Parra 
- Margriet y Lati Wever 
- Rudy Wever 
- Garry Lacle 
- Jean Pierre Hilaire 


Amigo y colega: - Amigo di Gayero 
- Ex-colega di WEB 


Demas famia: van der Linden, Angela, de Lange, Wever, 
Rios, Krosendijk, Doyle, Paskel, Griffith, Winterdal, Bislick, 
Pietersz, Arendsz, de Kort, Diaz, de Cuba, Lopez, Mendez, 
Milan, Werleman, Everon, Koenig, Peters, Limonier, 
Huntley, Hilaire 


Acto di entiero lo tuma luga diasabra 23 di december 
2023 entrante 9 or di mainta na Misa Sagrado Curason 
na Savaneta, despues lo sigui pa Santana San Hose na 
Savaneta. 


Adres pa condolencia ta Savaneta 339B; riba diabierna 
22 di december 2023 di 7 or pa 9 or di anochi. 


Na luga di flor nos lo aprecia un donacion na Comision 
Santana Savaneta, pa esaki nos lo tin un caha 
disponibel. 


Nos disculpa cu si den e momentonan di nos tristesa nos 
lo por a lubida un famia of conoci. 


‘Dios ta amor … y Amor ta Dios, maske mi no ta na e 
mundo aki, tur dia lo mi ta banda di boso Curazon, mi 
por stens di loke Señor ta haci.’ 
Salmo 33 


Cu hopi dolor na nos curason pero conforme cu Dios su 
boluntad, nos ta anuncia fayecimento di nos esposo, 
tata y welo 


Dominico Tromp 
Miho conoci como Domi 
*9 december 1935 - 19 december 2023 
Condecora na aña 1986 
como Officier in de Orde van Oranje Nassau 


Na nomber di su esposa: 
Yvonne Gabriela Tromp-Frans 


Na nomber di su yiunan stima: 
Marisol J. Tromp 
Lelicia E. J. Tromp 


Nietanan stima: 
Dominique Lopez y Alexander Wix 
Marie-Louise Lopez 


Tata y mama 
† Ignacio Tromp y † Maria Tromp-Semeleer 


Rumannan: 
† Jossy Tromp 
† Julio ‘Juchi’ Tromp y †Carmen 
† Nicasio ‘Niki’ Tromp y Marianella Tromp-Baez 
† Mario ‘Jon’ Tromp y † Jacintha Tromp-Ruiz 
† Eduardo ‘Eddy’ y Fortunata Tromp-Figaroa y yiunan 
† Regina ‘Chichi’ Tromp y yiunan 
Alberta ‘Berta’ Tromp y † Domi 
Martin Tromp 
Miguel y Ada Tromp-Adamus y yiu 
Bernadetta ‘Deta’ Tromp y jiunan 
Prima- y primonan, ihanan, comer- y compernan y su 
amistadnan 


Sobrino(a)nan: 
Jamil Tromp y famia 
Edward Tromp y famia 
Celina Croes-Tromp y famia 
Elaine Tromp y pareha 
Rocio Britten-Tromp y Wolter Britten y yuinan 
Judith Tamayo-Tromp y pareha 
Cesar Tromp y famia 
Rudy Tromp y famia 
Rachelle Tromp y famia 
Mario Rudolfo ‘Dolfi’ y famia 
Regina Baars-Brete y famia 
Richella Brete y yiunan 
Mary-Ann Brete 
Milangela Delgado-Tromp y pareha 
Shakira Tromp 
Omar Tromp 
Jessica Tromp y famia 


Demas famia, amistad y sernan keri: 
Tromp, Semeleer, Frans, Eleonora, Lioe-a-tjam, Lopez, 
Figaroa, Croes, Brete, Gomes, Frank, Nieuwkerk, Ng, 
Vrolijk, Hoek, Rock, Richardson, Gunsam, Mendez, Riera, 
De Bruyn, Richardson, Prince, Angela, Paskel, Roza, 
Wolter, Emerencia. 


Un gradicimento special na tur esnan cu a forma parti di 
su cuido durante su enfermedad: Susana, Doret, Nelly, 
Milagros, Maria, Mireille, Ada, Dignacelli, Maritza, Kathy, 
Silvia, Jerome, Zjurieck, Rayslaine. 


Ta invita pa e acto di condolencia cu lo tuma lugar 
dia 27 december 2023 na Royal Funeral Home di 1or 
di merdia te 4or di atardi y despues entiero ta sigui n a 
Santana di Misa di Noord 


Tur su amistadnan den transcurso di añanan den: 
• Mascaruba 
• Centro Apostolico 
• Hubentud Cristian 
S • er’i Noca 


Danki na tur su votadornan y campañadornan den 
pasado cu a deposita nan confianza den dje durante 30 
aña largo durante su carera politico. 


Famia ta pidi disculpa si den nos momentonan di tristeza 
nos por a lubida un famia of amistad. 


• Grupo di orashon 
Streanan Iluminoso 
• Politica 
• Enseñanza 


